CELEX: 52020DP0154
Language: et
Date: 2020-06-18 00:00:00
Title: Euroopa Parlamendi otsus mitte esitada vastuväiteid komisjoni 4. mai 2020. aasta delegeeritud määrusele, millega tehakse COVID-19 pandeemia tõttu 2020. aasta kohta erand komisjoni delegeeritud määrusest (EL) 2017/891 puu- ja köögiviljasektori osas ning komisjoni delegeeritud määrusest (EL) 2016/1149 veinisektori osas (C(2020)02908 – 2020/2636(DEA))

8.9.2021   
            
            
               ET
            
            
               Euroopa Liidu Teataja
            
            
               C 362/177
            
         
      P9_TA(2020)0154
      Vastuväidete puudumine delegeeritud õigusaktile: toetus puu- ja köögivilja ning veinisektorile seoses COVID-19 pandeemiaga
      Euroopa Parlamendi otsus mitte esitada vastuväiteid komisjoni 4. mai 2020. aasta delegeeritud määrusele, millega tehakse COVID-19 pandeemia tõttu 2020. aasta kohta erand komisjoni delegeeritud määrusest (EL) 2017/891 puu- ja köögiviljasektori osas ning komisjoni delegeeritud määrusest (EL) 2016/1149 veinisektori osas (C(2020)02908 – 2020/2636(DEA))
      (2021/C 362/36)
      
         Euroopa Parlament,
      
                  —
               
               
                  võttes arvesse komisjoni delegeeritud määrust (C(2020)02908),
               
            
                  —
               
               
                  võttes arvesse komisjoni 27. mai 2020. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
               
            
                  —
               
               
                  võttes arvesse põllumajanduse ja maaelu arengu komisjoni 2. juuni 2020. aasta kirja komisjonide esimeeste konverentsi esimehele,
               
            
                  —
               
               
                  võttes arvesse Euroopa Liidu toimimise lepingu artiklit 290,
               
            
                  —
               
               
                  võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008 (1), eriti selle artikli 62 lõiget 1, artikli 64 lõiget 6 ja artikli 115 lõiget 5,
               
            
                  —
               
               
                  võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (2), eriti selle artikleid 37, 53 ja 173 ning artikli 227 lõiget 5,
               
            
                  —
               
               
                  võttes arvesse kodukorra artikli 111 lõiget 6,
               
            
                  —
               
               
                  võttes arvesse põllumajanduse ja maaelu arengu komisjoni soovitust võtta vastu otsus,
               
            
                  A.
               
               
                  arvestades, et praeguse COVID-19 pandeemia ja sellest tulenevate ulatuslike liikumispiirangute tõttu on kõigil liikmesriikidel ja põllumajandustootjatel kõigis liikmesriikides olnud eriti keeruline kavandada, rakendada ja viia ellu määruse (EL) nr 1308/2013 artiklites 32–38 sätestatud toetuskavasid puu- ja köögiviljasektoris ning artiklites 39–54 sätestatud toetuskavasid veinisektoris;
               
            
                  B.
               
               
                  arvestades, et see olukord on puu- ja köögiviljasektoris ning veinisektoris põhjustanud finantsraskusi, rahavooprobleeme, turuhäireid ja tõsiseid häireid tarneahela toimimises;
               
            
                  C.
               
               
                  arvestades, et kõikides liikmesriikides on esinenud samuti erakorralisi raskusi puu- ja köögiviljasektori tunnustatud tootjaorganisatsioonide ja tootjaorganisatsioonide liitude rakenduskavade kavandamisel, juhtimisel ja rakendamisel ning veini tootvates liikmesriikides veinisektori toetusprogrammide meetmete kavandamisel, juhtimisel ja rakendamisel;
               
            
                  D.
               
               
                  arvestades, et nende seonduvate asjaolude erakorralisust silmas pidades on komisjon vastu võtnud sätted, millega nähakse ette paindlikkus ja lubatakse teha erandeid puu- ja köögiviljasektoris ning veinisektoris kohaldatavatest delegeeritud määrustest;
               
            
                  E.
               
               
                  arvestades, et nende paindlikkusmeetmete ja erandite kiire rakendamine on oluline, et need oleksid tõhusad ja tulemuslikud mõlema sektori toetuskavade haldamisel esinevate raskuste lahendamisel, et vältida edasist majanduslikku kahju ning tegeleda turuolukorra ja tarneahela toimimise häiretega puu- ja köögiviljasektoris ning veinisektoris;
               
            
               
                  1.
               
               
                  teatab, et ei esita delegeeritud määrusele vastuväiteid;
               
            
               
                  2.
               
               
                  teeb presidendile ülesandeks edastada käesolev otsus nõukogule ja komisjonile.
               
            
         (1)  ELT L 347, 20.12.2013, lk 549.
      
         (2)  ELT L 347, 20.12.2013, lk 671.